open-index/open-wikipedia-markdown huggingface dataset:
באסם נעים

**באסם נעים מוחמד נעים** (בערבית: **باسم نعيم محمد نعيم**; נולד ב-1963) הוא מחבל פלסטיני וחבר בלשכה המדינית של חמאס. שימש כשר הבריאות הפלסטיני בממשלת הרשות (2006–2007) ובממשלת חמאס (2007–2012) וכשר הנוער והספורט (2007). רופא במקצועו.

## קורותיו
באסם נעים נולד ב־24 בינואר 1963 בבית חאנון שברצועת עזה.

לנעים תואר ברפואה מגרמניה ותואר שלישי בכירורגיה. נעים עבד בעבר בבית החולים שיפא בעזה, הוא הועסק כרופא על ידי אונר"א בין השנים 1992–1993. בנו הבכור היה חבר בגדודי עז א-דין אל-קסאם ונהרג בשנת 2003 בגיל 17 במהלך קרב עם חיילי צה"ל בשכונת שג'אעייה.

נעים כיהן כשר הבריאות בממשלת הנייה הראשונה (מרץ 2006 עד מרץ 2007), ולאחר מכן כיהן כשר הנוער והספורט בממשלת האחדות (מרץ 2007 עד יוני 2007).

לאחר ההשתלטות של ארגון החמאס על רצועת עזה ולאחר שהנשיא הפלסטיני מחמוד עבאס פירק את ממשלת האחדות ב־14 ביוני 2007, נעים הפך לשר הבריאות בממשלת חמאס בראשות אסמאעיל הנייה שהמשיכה לפעול ברצועת עזה ולטעון להיותה ממשלת הרשות הלגטימית. נעים התפטר בשנת 2012 והפך לראש המועצה ליחסים בין-לאומיים בעזה.

## השקפותיו
לנעים יש קהל עוקבים גדול ברשתות החברתיות, והוא מרבה לפרסם בהן מסרים אנטי-ישראליים ומסרים המקדמים קמפיין לחרם על ישראל. נעים גינה מספר פעמים התקפות טרור נגד יהודים שבוצעו במדינות מערביות.

בעקבות טבח שבעה באוקטובר, נעים התראיין לערוץ הטלוויזיה הבריטי סקיי ניוז וטען שבמהלך המתקפה לא נהרגו אזרחים ישראלים.

## קישורים חיצוניים

## הערות שוליים

קטגוריה:רופאים פלסטינים
קטגוריה:חברי הלשכה המדינית של חמאס
קטגוריה:רצועת עזה: אישים
קטגוריה:טרוריסטים פלסטינים
קטגוריה:פלסטינים שנולדו ב-1963
אנאטולי קוואשנין

**אנטולי וסילייביץ' קוואשנין** (ברוסית: **Анатолий Васильевич Квашнин**; 15 באוגוסט 1946 – 7 בינואר 2022) היה גנרל רוסי אשר כיהן כראש המטה הכללי הרוסי בין השנים 1997–2004.

## ביוגרפיה
קוואשנין נולד באופה ב-15 באוגוסט 1946. אביו היה איש צבא. ב-1969 הוא התגייס לצבא האדום, ועוד באותה שנה מונה למפקד פלוגת טנקים. ביוני 1976 מונה לסגן מפקד רגימנט הטנקים ה-360 שהוצב בצ'כוסלובקיה. באוגוסט 1978 מונה למפקד הרגימנט. בפברואר 1981 מונה לסגן מפקד דיוויזיית הטנקים ה-31. ביולי 1982 הוא מונה למפקד דיוויזיית הטנקים ה-78. ב-1987 הוא החל ללמוד באקדמיה הצבאית של המטה הכללי. ב-1989 הוא סיים את לימודיו ומונה לסגן מפקד הארמייה המשולבת ה-28. ב-7 במאי 1992 הוא מונה למפקד ארמיית הטנקים ה-7. ב-24 באוגוסט של אותה שנה הוא מונה לסגן מחלקת המבצעים של המטה הכללי. הוא השתתף במלחמת צ'צ'ניה הראשונה.

בפברואר 1995 הוא מונה למפקד המחוז הצבאי צפון הקווקז. ב-22 במאי 1997 הוא מונה לראש המטה הכללי. ב-25 בנובמבר של אותה שנה העניק לו נשיא רוסיה בוריס ילצין את עיטור גיבור הפדרציה הרוסית על חלקו בהדיפת טרוריסטים צ'צ'נים שפלשו לדאגסטן. ב-1999 הוא שלח כוחות מיוחדים רוסיים שהשתלטו על שדה התעופה בקוסובו. ב-19 ביולי 2004 הוא סיים את הקדנציה שלו ופרש מהצבא.

לאחר פרישתו מהצבא הוא מונה לנציג מיוחד של נשיא רוסיה במחוז הפדרלי הסיבירי. ב-2010 הוא סיים את התפקיד ומונה לחבר במועצת הביטחון של הפדרציה הרוסית. בדצמבר 2021 הוא נדבק ב-COVID-19 ונפטר ממנו ב-7 בינואר 2022.

## קישורים חיצוניים

* 

* אנאטולי קוואשנין באתר משרד ההגנה הרוסי

קטגוריה:מעוטרי גיבור הפדרציה הרוסית
קטגוריה:ראשי המטה הכללי של צבאות רוסיה וברית המועצות
קטגוריה:גנרלים בכוחות המזוינים של הפדרציה הרוסית
קטגוריה:גנרלי ארמייה (הפדרציה הרוסית)
קטגוריה:גנרלים סובייטים
קטגוריה:שריונאים סובייטים
קטגוריה:מעוטרי עיטור ההצטיינות למען המולדת
קטגוריה:מעוטרי עיטור אלכסנדר נבסקי (הפדרציה הרוסית)
קטגוריה:מעוטרי עיטור הכוכב של יוגוסלביה
קטגוריה:בוגרי האקדמיה הצבאית של המטה הכללי
קטגוריה:רוסים שנפטרו במגפת הקורונה
קטגוריה:רוסים שנולדו ב-1941
קטגוריה:רוסים שנפטרו ב-2022
ת'אד לקינביל

**תדאוס רואו לקינביל** (באנגלית **: Thaddeus Rowe Luckinbill** נולד; ב-24 באפריל 1975) הוא שחקן ומפיק אמריקאי הידוע בזכות משחקו באופרת הסבון של CBS, צעירים חסרי מנוח.

## ביוגרפיה
לת'אד לוקינביל יש אח תאום זהה, טרנט, הצעיר ממנו ב-12 דקות. טרנט לקינביל הוא עורך דין המתגורר בלוס אנג'לס . בפרק האחרון של סדרת הטלוויזיה חוק וסדר: כוונה פלילית " To the Boy in the Blue Knit Cap ", טרנט הופיע לזמן קצר כקורבן רצח התאומים/ הגופה הזהה השוכב לצד קורבן הרצח/גופת הדמות שגילם ת'אד .

לקינביל התחתן עם כוכבת "צעירים חסרי מנוח*",* אמיליה היינל, במרץ 2007 בזמן שהדמויות שלהם נישאו גם בתוכנית. הוא אב חורג לבנה של היינל, אוגוסט, מנישואיה למייקל וות'רלי. ילדם הראשון המשותף, בנם, תאדאוס רואו, נולד ב-2 בנובמבר 2007. בתם, ג'ורג'יה מארס, נולדה ב-17 בדצמבר 2009.    ב-1 במרץ 2017, לקינביל הגישה בקשה לגירושין מהיינל, תוך שהוא מציין בבקשה "הבדלים בלתי ניתנים לגישור". עם זאת, נכון לסוף 2019, הם אינם גרושים. 

לקינביל נהנה לשחק כדורעף, גלישה, אגרוף וללכת לחדר כושר. מדי פעם הוא משחק בקבוצת הכדורסל של הוליווד נייטס.  הוא התמחה במימון עסקי באוניברסיטת אוקלהומה .

לקינביל הוא בן דודו של השחקן לורנס לקינביל - חתנה של הקומיקאית לוסיל בול ובעלה של הקומיקאית לוסי ארנז. 

## קריירת משחק
בנוסף לתפקידו באופרת הסבון צעירים חסרי מנוח, לקינביל שיחק בכמה סדרות טלוויזיה בפריים-טיים' בהן, באפי ציידת הערפדים, פרובידנס, סברינה המכשפה הצעירה, נאש ברידג'ס, ללא עקבות, , הלוחשת לרוחות, , המפענחת: פשעים חמורים וניפ/טאק.

בשנת 2001, לקינביל הופיע גם בפרק של הסדרה התיעודית "True Life" והופיע בקליפ "Don't Tell Me" של מדונה בתור הקאובוי שנזרק מסוסו בסוף השיר.  ב-3 בנובמבר 2017, פורסם שלקינביל יחזור לשחק באופרת הסבון צעירים חסרי מנוח, החל מ-12 בדצמבר 2017. הוא עזב את הסדרה ב-13 באפריל 2018. 

בשנת 2018, שיחק בסרט המלחמה "12 לוחמים"  בתור ורן מייקלס. 

בשנת 2023 שיחק לקינביל את התפקיד של קבלן הבית "פיטר" במותחן הפעולה "זוחלים" אותו הפיק לצד אחיו, טרנט לקינביל. באותה שנה שיחק בסדרה "לביאות: מבצעים מיוחדים".

## מפיק
בשנת 2013, יחד עם אחיו התאום טרנט, והמפיקה מולי סמית' הקימו חברת הפקות בשם Black Label Media . חברת ההפקה עבדה עם שחקנים כמו ריס ווית'רספון, אמילי בלאנט וג'ייק ג'ילנהול, והפיקה סרטים בהם *סיקאריו* בכיכובם של בלאנט, ג'וש ברולין ובניסיו דל טורו והסרט השקר הטוב סרט בכיכובה של ווית'רספון, והרס בכיכובם של ג'ילנהול, נעמי ווטס, וכריס קופר .

בשנת 2023 הפיקו ת'אד ואחיו את הסרט *Reptile* שזכה לשבחי הביקורות, ובו שיחק בניסיו דל טורו. ת'אד מגלם בסרט גם את דמותו של 'פיטר', קבלן בית, לצד ג'סטין טימברלייק ואליסיה סילברסטון .
באותה שנה יצא הסרט "ויטני – I Wanna Dance with Somebody", בהפקתו.

## קישורים חיצוניים

## הערות שוליים

קטגוריה:תאומים אמריקאים
קטגוריה:שחקני קולנוע וטלוויזיה אמריקאים
קטגוריה:מפיקי קולנוע אמריקאים
קטגוריה:אמריקאים שנולדו ב-1975
אנדריי בוריסנקו

**אנדריי בוריסנקו** (ברוסית:**Андрей Иванович Борисенко** , נולד ב-17 באפריל 1964 בלנינגרד) היה קוסמונאוט רוסי. הוא השתתף טיסות לתחנת החלל הבין-לאומית, היה חבר בכמה משלחות ומפקד משלחת מס' 28 לתחנת החלל הבין-לאומית.

## ביוגרפיה
אנדריי בוריסנקו נולד בעיר לנינגרד. בשנת 1987 הוא סיים לימודי הנדסת מכונות במכון להנדסה בלנינגרד וקיבל תואר שני. בשנים 1987–1989 הוא עבד בחיל הים הסובייטי כאזרח.

בשנת 1989 בוריסנקו עבר לתאגיד הטילים והחלל אנרגיה. הוא היה בצוות ניהול של פרויקט תחנת החלל מיר. בשנים 1999–2003 הוא היה ראש משמרת במרכז בקרת הטיסה של רוסקוסמוס.

בשנת 2003 בוריסנקו החל קורס במרכז גגארין להכשרת קוסמונאוטים וסיים אותו בשנת 2005. הוא היה בחבר בצוות גיבוי של מספר משימות.

באפריל 2011 בוריסנקו טס לחלל בחללית סויוז TMA-21 (אלכסנדר סאמוקוטייב היה מפקד צוות) שהביאה לתחנת החלל את חברי משלחת מס' 27 לתחנת החלל הבין-לאומית החדשים (דמיטרי קונדרטייב היה מפקד המשלחת). לאחר סיום עבודת המשלחת הוא עבר למשלחת מס' 28 לתחנת החלל הבין-לאומית והיה מפקד המשלחת. הוא חזר לכדור הארץ לאחר 164 ימים בחלל.

באוקטובר 2016 בוריסנקו טס לחלל בחללית סויוז MS-02 (סרגיי ריז'יקוב היה מפקד צוות) שהביאה לתחנת החלל את חברי משלחת מס' 49 לתחנת החלל הבין-לאומית החדשים (אנטולי איוואנישין היה מפקד המשלחת). לאחר סיום עבודת המשלחת הוא עבר למשלחת מס' 50 לתחנת החלל הבין-לאומית בפיקוד של רוברט קימברו. הוא חזר לכדור הארץ לאחר 173 ימים בחלל.

בוריסנקו היה מועמד לטוס בחלליות אמריקאיות מהדור החדש שתוכננו לעשור השני של המאה ה-21. בפברואר 2021 הוא עזב את יחידת הקוסמונאוטים מסיבות רפואיות.

## קישורים חיצוניים

* ביוגרפיה
* ביוגרפיה באתר הכנת הקוסמונאוטים הרוסי

קטגוריה:מעוטרי גיבור הפדרציה הרוסית
קטגוריה:אנשי צוות תחנת החלל הבין-לאומית
קטגוריה:קוסמונאוטים רוסים
קטגוריה:מעוטרי עיטור ההצטיינות למען המולדת
קטגוריה:רוסים שנולדו ב-1964
Earth Observing System

**Earth Observing System** (**מערכת תצפית כדור הארץ**) היא תוכנית של נאס"א שכוללת מספר לוויינים ומכשירים מדעים על מסלול סביב כדור הארץ לביצוע תצפיות על היבשה, ביוספירה, אטמוספירה והאוקיינוסים.

הלוויין הראשון לניטור מזג אוויר היה לוויין TIROS-1 ששוגר בשנת 1960. מידע שהתקבל מהלוויין אפשר לשפר יכולת חיזוי מזג אוויר. בהמשך שוגרו לווייני ATS לבדיקת טכנולוגיות לתצפית על כדור הארץ. לוויין ATS-3 היה הראשון ששלח למערכה בקרה צילומי צבע. בעקבות הצלחות הראשונות הוחלט על תחילת תוכנית לאנדסאט. הלוויין הראשון במסגרת תוכנית זו שוגר בשנת 1972.

במהלך סוף שנות ה-80 של המאה ה-20 התגבשה תוכנית רב שנתית לביצוע תצפיות על כדור הארץ. לתוכנית זו הצטרפו סוכנויות חלל של מדינות נוספות.

נכון לאוקטובר 2023 התוכנית כוללת 48 משימות שהושלמו, 35 משימות פעילות ו-12 משימות מתוכננים.

חלק מהמשימות כוללים התקנת מכשירי מדידה על תחנת החלל הבין-לאומית או שילוב מכשור בלוויינים שבאחריות גופים אחרים.

## רשימת משימות פעילות

## מצב לוויינים בשנת 2015
קובץ:NASA_Earth_Science_Division_Operating_Missions.jpg

## קישורים חיצוניים

*דף רשמי של התוכנית

## הערות שוליים

קטגוריה:לווייני מזג אוויר
קטגוריה:לווייני חישה מרחוק
קטגוריה:לוויינים אמריקאיים
מאלום פרפורנס

**מאלום פרפורנס** (באנגלית: **Malum perforans**) הוא כיב ממושך, כרוני ברגל בדרך כלל ללא כאבים, החודר לעומק או דרך העור, על פי רוב על כף הרגל (במקרה זה ניתן לכנותו **malum perforans pedis**). הוא מצוי בדרך כלל בחולי סוכרת עם נוירופתיה. למרות שהוא יגיב לעיתים קרובות לאמצעים שמרניים, ההישנות שלו היא תכופה ומביאה איתה סיכון של הפצת זיהום והרס רציני של רקמות. לרוב מדובר בסיבוך בסוכרת ובמצבים אחרים המשפיעים על העצבים.

## תיאור
ממוזער| חולת סוכרת בת 47 עם נוירופתיה היקפית עמוקה פיתחה שלפוחית על הצד השטוח של העקב הימני שלה, שהפכה ל"סרבני" לטיפול שמרני.
לכיבים אלו יש קצוות מחוררים וחלקים, הם דומים לכיב של גידול רך (מסטיקי, גומא). באזור שמסביב עלול להיות אובדן תחושה.

## הגורמים
מצב זה נובע מהתפרצות של אזורים החשופים לחיכוך יום-יומי של בולטות גרמיות. איבוד העצבוב (דנרבציה) עשוי להיות תוצאה של כל אחת מהמחלות הבאות:
* פגיעות בחוט השדרה
* צרעת
* פגיעה בעצב היקפי
* נוירופתיה סוכרתית
* טאבס דורסליס (Tabes dorsalis)
* מיאליטיס רוחבי
* ספינה ביפידה
* סירינגומיאליה (Syringomyelia)

## פתופיזיולוגיה
תחושות לחץ וכאב תקינות חיוניות להגנה על כף הרגל מפני לחצים מוגזמים וממושכים על בולטות גרמיות. ברגל לא רגישה, כמו בנוירופתיה סוכרתית, רקמות רכות חשופות ללחצים מוגזמים ללא ידיעת הפרט. במילים אחרות, על ידי נזק עצבי בכפות הרגליים, המטופלים לא מקבלים משוב על השפעת כפות הרגליים בהליכה. כיבים אלה מתחילים עם תחושת כאבים. מוגלה יוצאת ונוצר חור שמתחתיו הנגע הולך ומעמיק. זה מוביל לכיבים נטולי כאב במקומות שונים ברגל. בחולים שאינם אמבולטוריים, כיבים אלו נמצאים בישבן ובחלק האחורי של העקב.

## אבחון
האיבחון הוא קליני. התחושה נבדקת באמצעות מונופילמנט (מונופילמנטים הם חוטים בודדים העשויים מפולימר מותך שחולצו דרך תבנית) מדורג.

## טיפול
תחילה מטופל הגורם הבסיסי לנוירופתיה. חלקים נמקיים (נקרוזה) מהפצע מוסרים והפצע נשמר לח בכל הזדמנות. כיבים נגועים מטופלים באנטיביוטיקה. גם השתלת עור היא אפשרות טיפולית. הוכח שאולטרסאונד עשוי להגביר את הקליטה של השתל באתרי כיב.

## ראו גם
* רשימת מצבי עור

## הערות שוליים

קטגוריה:עור
קטגוריה:סוכרת
בוהדן שוסט

**בוהדן רומנוביץ' שוסט** (באוקראינית: ** Богдан Романович Шуст**; נולד ב-4 במרץ 1986) הוא כדורגלן עבר אוקראיני ששיחק בעמדות השוער. כיום (2022) - מאמן שוערים.

## קריירת מועדונים
שוסט החל את קריירת הכדורגל שלו במועדון הכדורגל קרפטי לבוב. הוא גדל במחלקת הנוער שלה ובשנת 2003 עלה לקבוצה הבוגרת. בתחילת עונת 2005/2006 הפך לשוער הראשון של הקבוצה. בינואר 2006 חתם על חוזה ל5 שנים עם קבוצת הצמרת האוקראינית שחטאר דונצק. בעונת 2006/2007 היה אחד השוערים המצטיינים בליגת העל האוקראינית. בקיץ 2007 החתימה שחטאר את אנדריי פיאטוב ובוהדן שוסט הפך משוער ראשון לשוער השני של הקבוצה. בהמשך להדחתו מתפקיד השוער הראשון, הושאל לקבוצת מטאלורג דונצק. בהתחלה סוכם, שהוא יושאל לשנתיים, אך לאחר 5 משחקים בוטלה ההשאלה ושוסט שב לשחטאר. בהמשך הושאל לקבוצות זוריה לוהנסק ומריופול.

בשנת 2013 עזב בוהדן שוסט סופית את שחטאר דונצק וחתם למשך שנתיים בקבוצת מטאליסט חרקוב. בשנת 2015 עבר לקבוצת ווהלין לוצק. ב-2016- 2019 שיחק במדי וורסקלה פולטבה. בתחילת 2019 חתם בקבוצת אינהולץ פטרובה, אשר שיחקה אז בליגת המשנה האוקראינית. בתום עונת 2019/2020 עלה עם הקבוצה לליגת העל האוקראינית.
בשנת 2021 פרש מן המשחק הפעיל והפך למאמן שוערים של אינהולץ פטרובה.

## קריירה בינלאומית
שוסט שיחק בכל שכבות הגיל של הנבחרות הלאומיות של אוקראינה. נטל חלק בגביע העולם בכדורגל עד גיל 20 בשנת 2005. ב-26 בפברואר 2006 שיחק את משחקו הראשון בשורות הנבחרת הבוגרת - משחק מול .

שוסט היה בסגל נבחרת אוקראינה למונדיאל 2006, אך לא שותף באף אחד ממשחקי הנבחרת בטורניר. לאחר שנת 2007 לא זומן יותר לסגל הנבחרת.

## תארים
; שחטאר דונצק
*ליגת העל האוקראינית (3): , , 
*הגביע האוקראיני : 
*גביע אופ"א: 

## קישורים חיצוניים

קטגוריה:כדורגלנים אוקראינים
קטגוריה:שוערי כדורגל אוקראינים
קטגוריה:כדורגלני קרפטי לבוב
קטגוריה:כדורגלני מטאלורג דונצק
קטגוריה:כדורגלני שחטאר דונצק
קטגוריה:כדורגלני זוריה לוהנסק
קטגוריה:כדורגלני מריופול
קטגוריה:כדורגלני ווהלין לוצק
קטגוריה:כדורגלני וורסקלה פולטבה
קטגוריה:כדורגלני מטאליסט חרקיב
קטגוריה:כדורגלני אינהולץ פטרובה
קטגוריה:כדורגלני נבחרת אוקראינה
קטגוריה:כדורגלני מונדיאל 2006
קטגוריה:אוקראינים שנולדו ב-1986
ספק (שיר של אילנה אביטל)

"**ספק**" הוא סינגל שהוקלט על ידי הזמרת הישראלית אילנה אביטל. את השיר הוציאה בדצמבר 1988 לאור חברת התקליטים הד ארצי, והוא נכלל כרצועה החמישית באלבום האולפן השישי שלה, כיוונים נעלמים.

## רקע וכתיבה
השיר נכתב על ידי רון רוזנפלד והולחן על ידי אביטל ורן בגנו, שגם הפיק אותו מוזיקלית. לא הופק וידאו קליפ רשמי, אולם ב-21 בספטמבר 2013 פורסם אודיו לא רשמי שלו דרך ערוץ היוטיוב של שלמה צח. בדומה לשאר הסינגלים של כיוונים נעלמים, גם ל"ספק" הוכנה עטיפה משלו בצבעי שחור-לבן.

## הצלחה
ב-27 בדצמבר 1988 הוצג כמועמד לכניסה למצעד הפזמונים השבועי של רשת ג' ב"פינה לשיפוטכם". בשבוע שלאחר מכן דורג במקום ה-29. ב-28 בפברואר עלה לשיאו במקום התשיעי. לבסוף הוא יצא מטבלת הדירוג ב-18 באפריל לאחר ארבעה-עשר שבועות צעידה רצופה.

## מיקומי שיא

## קישורים חיצוניים

## הערות שוליים

קטגוריה:שירי אילנה אביטל
קטגוריה:שירים בעברית
קטגוריה:שירים שהולחנו על ידי אילנה אביטל
קטגוריה:סינגלים בהוצאת הד ארצי
הקשה (רפואה)

**הקשה** (באנגלית: **Percussion**) היא טכניקה של בדיקה גופנית.

## תיאור
הקשה היא שיטה וטכניקה של דפיקה או תפיפה על משטח כדי לקבוע את המבנה שביסוד המשטח והיא משמשת בבדיקות קליניות גופניות להערכת מצב בית החזה או הבטן. זוהי אחת מארבע שיטות הבדיקה הקלינית, יחד עם בדיקה גופנית, מישוש, האזנה וחקירה. זה נעשה כשהאמה של יד אחת נוקשת על האמה של היד השנייה באמצעות פעולת פרק כף היד. האצבע שלא נוקשת (הידועה כ-pleximeter) מונחת בחוזקה על הגוף מעל הרקמה. בעת לחיצה על אזורי עצם כגון עצם הבריח, ניתן להשמיט את הפלקסימטר ולהקיש ישירות על העצם, כמו למשל בעת נקישה בחלל האפיקלי של נגע ריאתי האופייני לשחפת.

ישנם שני סוגי ההקשה: הישירה, המשתמשת באצבע אחת או שתיים בלבד; והעקיפה, שמשתמשת רק באמה (האצבע האמצעית/המכופפת). בסיווג רחב, ישנם ארבעה סוגים של צלילי הקשה: תהודה, תהודה יתר, קהה כאבן או עמומה. צליל עמום מעיד על נוכחות של מסה מוצקה מתחת לפני השטח. צליל מהדהד יותר מצביע על מבנים חלולים המכילים אוויר. בנוסף להפקת צלילים שונים שניתן לשמוע, הם גם מייצרים תחושות שונות באצבע הפלקסימטר.

הקשה שימשה בהתחלה כדי להבחין בין חביות ריקות למלאות של משקאות חריפים, ונאמר כי הרופא האוסטרי ד"ר ליאופולד אואנברוגר (Leopold Auenbrugger) הוא האדם שהציג את הטכניקה לרפואה המודרנית, למרות ששיטה זו שימשה את אבן סינא כ-1,000 שנים לפני כן לתרגול רפואי כמו שימוש בהקשה על הבטן כדי להראות עד כמה היא מלאה, ולהבחין בין מיימת לבין הצטברות גזים.

## על בית החזה
היא משמשת לאבחון חזה אוויר, נפחת ומחלות אחרות. היא יכולה לשמש להערכת הניידות הנשימתית של בית החזה.

## על הבטן
היא משמשת כדי למצוא אם איבר כלשהו מוגדל. היא מבוססת על העיקרון של קביעת רקמות ורווחים ביניהן בעת רטט. הצליל שנוצר כך משמש לקבוע אם הרקמה בריאה או פתולוגית.

## הערות
בהתבסס על התפיסה השמיעתית והמישוש, ניתן לסווג את התווים (הצלילים) הנשמעים כ:
* צלילים טימפניים דמויי תוף נשמעים מעל מבנים מלאי אוויר במהלך בדיקת הבטן.
* תהודת יתר (pneumothorax), נאמר שנשמע דומה להקשה של לחיים נפוחות.
* תהודה רגילה, הצליל המופק על ידי הקשה על חזה רגיל.
* תהודה לקויה (מסה, קונסולידציה) נמוכה מצלילי הקשה רגילים.
* עמומה (קונסולידציה), בדומה להקשה של מסה כגון כבד.
* צליל אבן, הצלילים המופקים על ידי הקשה מהפלקסימטר ללא תרומה מהאזור הבסיסי.

הקשה עלולה לגרום לכאב, לעיתים קרובות זה טוב מכיוון שהכאב יכול להצביע על פתולוגיה בסיסית.

## קישורים חיצוניים

## הערות שוליים

קטגוריה:בדיקות רפואיות
גומא (פתולוגיה)

שמאל|ממוזער|300px| גומא כבד

**גומא** (באנגלית: **Gumma**) הוא גידול רך, לא סרטני, הנובע מהשלב השלישוני של עגבת (ופטלת).

זוהי צורה של גרנולומה. גומאות נמצאות לרוב בכבד (gumma hepatis), אך ניתן למצוא אותן גם במוח, בלב, בעור, בעצם, באשך וברקמות אחרות, מה שמוביל למגוון של בעיות פוטנציאליות כולל הפרעות נוירולוגיות או מחלת מסתמי הלב.

## תיאור
לגומאות יש מרכז נמק מוצק המוקף ברקמה דלקתית, היוצרת מסה חלבונית אמורפית. המרכז עשוי להפוך לחלקו היאליני (חומר היאליני הוא חומר בעל מראה זגוגי). אזורים מרכזיים אלה מתחילים למות באמצעות נמק קרישה, אם כי הם שומרים גם על חלק מהמאפיינים המבניים של רקמות תקינות בעבר, מה שמאפשר הבחנה מהגרנולומות של שחפת, שבהן נמק קשתי מחסל מבנים קיימים. מאפיינים היסטולוגיים נוספים של גומאות כוללים אזור התערבות המכיל תאים אפיתליים עם גבולות לא ברורים ותאי ענק מרובי גרעינים, ואזור היקפי של פיברובלסטים ונימים. ניתן לראות חדירת לימפוציטים ותאי פלזמה גם באזור ההיקפי. עם הזמן, גומאות עוברות בסופו של דבר ניוון סיבי, ומשאירות אחריהן צלקת לא סדירה או גוש סיבי עגול.

גידולים בעלי מראה של גומא מתוארים כגומאטיים. 

## פתולגיה
בעגבת, הגומא נגרמת מתגובה לחיידקי ספירוקאטים ברקמה. נראה שזו הדרך של גוף האדם להאט את פעולת החיידק הזה; זוהי תגובה חיסונית ייחודית המתפתחת בבני אדם לאחר שמערכת החיסון לא מצליחה להרוג את העגבת.

## אפידמולוגיה
היווצרות גומאטה נדירה במדינות מפותחות, אך שכיחה באזורים חסרי טיפול רפואי הולם. גומאות עגבת נמצאות ברוב המקרים, אך לא בכל המקרים, של עגבת שלישונית, ויכולות להופיע ביחיד או בקבוצות. נגעי חניכיים יכולים להיות בדרך כלל זיהום עגבת ארוך טווח, מאוחרת שפירה.

## קישורים חיצוניים

* 
## הערות שוליים

קטגוריה:עור
קטגוריה:פתולוגיה
קטגוריה:גידולים
קתרין קולונה

**קתרין קולונה** (בצרפתית: **Catherine Colonna**; נולדה ב-16 באפריל 1956) היא דיפלומטית ופוליטיקאית צרפתית שכהנה כשרת החוץ ואירופה בממשלתה של ראש ממשלת צרפת אליזבת בורן מה-20 במאי 2022 לינואר 2024.

קולונה שימשה בעבר כשגרירת צרפת בבריטניה (2019–2022), שגרירת צרפת באיטליה (2014–2017), נציגה קבועה בארגון לשיתוף פעולה ולפיתוח כלכלי (2017–2019) ונציגה קבועה באונסק”ו (2008–2010).

## ביוגרפיה
קולונה נולדה בטור שבסאנטר-עמק הלואר. היא בעלת תואר שני במשפט ציבורי ולמדה במכון למדע המדינה פריז.

## קריירה בשירות הדיפלומטי
בשנת 1983, קולונה מונתה לתפקידים שונים בשגרירות צרפת בארצות הברית, תחילה במחלקה הפוליטית, ולאחר מכן במחלקת העיתונות והמידע.

עם שובה לפריז, קולונה פיקחה על המשפט האירופי במנהלת המשפט של משרד החוץ ואירופה בין השנים 1986 ל-1988. בשנת 1988, היא קודמה ליועצת טכנית בקבינט של שר העבודה מוריס פאור , תחת נשיאותו של פרנסואה מיטראן. ב-1989, זמן קצר לפני נפילת חומת ברלין, הצטרפה למרכז הניתוח והתחזיות במשרד החוץ, שם הופקדה על ענייני אירופה. לימים הפכה לדוברת משרד החוץ ב-1990, במחלקה לתקשורת ומידע, תפקיד בו כיהנה במשך חמש שנים.

ב-1993, שר החוץ אלן ג'ופה ומנהל הקבינט דומיניק דה וילפן מינו את קולונה לסגנית הדוברת. שנתיים לאחר מכן, במאי 1995, הנשיא ז'אק שיראק מינה אותה לדוברת האליזה. לאחר תשע שנים מונתה למנהלת הכללית של המרכז הלאומי לקולנוע  בספטמבר 2004.

לאחר משאל העם לחוקה האירופית , שבה קולונה לתחום הדיפלומטיה, ומונתה לנציגת השר לענייני אירופה בממשלתו החדשה של דומיניק דה וילפן שהוקמה ב-2 ביוני 2005. היא נשארה בתפקיד במשך שנתיים, עד 15 במאי 2007. מסתיו 2007 ועד קיץ 2008, קולונה השתתפה בוועדה על מדיניות החוץ ואירופה של צרפת, בראשות אלן ז'ופה.

## קריירה במגזר הפרטי
מאז מאי 2008, קולונה היא חברה במועצת המנהלים של קרן שיראק  והייתה חברה במועצה הצרפתית-בריטית.

מאז מאי 2010, קולונה גם יושבת בראש מועצת הנגידים של אקול דה לובר .

## חזרה לשירות הדיפלומטי
קולונה מונה לשגרירת צרפת ברומא ב-14 באוגוסט 2014. היא מונתה לנציגה קבועה ב-OECD ב-2017, לפני שמונתה כשגרירת צרפת בלונדון ב-2019.

על רקע מחלוקת 2021 בין בריטניה לצרפת על רישיונות דיג לאחר הברקזיט, שרת החוץ של בריטניה דאז, ליז טרוס, הורתה לנציגת החוץ לאירופה, וונדי מורטון , לזמן את קולונה "כדי להסביר לה את האיומים הבלתי מידתיים שהושמעו נגד בריטניה".

## שרת החוץ ואירופה
[ממוזער|230x230 פיקסלים| קולונה עם [אנתוני בלינקן|אנטוני בלינקן ב-2022]]
במאי 2022, מונה קולונה לשרת החוץ. היא האישה השנייה המכהנת בתפקיד זה, לאחר התקופה הקצרה של מישל אליוט-מארי ב-2010.

בתחילת כהונתה, נסעו קולונה ושר הכוחות המזוינים, סבסטיאן לקורני, לניז'ר, כדי לחתום על פריסת כוחות צבא צרפת במדינה, מה שהפך את ניז'ר למרכז צבא צרפת באזור הסאהל.

בינואר 2023, הגיעו קולונה ושרת החוץ הגרמנית אנאלנה בארבוק לאתיופיה ונפגשו עם ראש ממשלת אתיופיה, אביי אחמד, כדי לתמוך בהסכם השלום לסיום מלחמת תיגראי.

לאחר ההפיכה בניז'ר ב-2023, קולונה הביעה תמיכה בהחזרת המצב לקדמותו בעקבות פגישה עם ראש ממשלת ניז'ר לשעבר, אוהומודו מהאמדו.

בספטמבר 2023, אמרה קולונה שלדעת צרפת אזרבייג'ן "אחראית לגורלם של הארמנים בנגורנו קרבאך".

במהלך מלחמת חרבות ברזל ביקרה קתרין קולונה בישראל והתחייבה לסייע בהשבת החטופים.

## הערות שוליים

## קישורים חיצוניים

קטגוריה:קצינים בלגיון הכבוד
קטגוריה:בוגרי המכון למדע המדינה פריז 
קטגוריה:שרי החוץ של צרפת
קטגוריה:שרות חוץ
קטגוריה:שגרירי צרפת בממלכה המאוחדת
קטגוריה:צרפתים ממוצא איטלקי
קטגוריה:צרפתים שנולדו ב-1956
וולט אם זונטג

**וולט אם זונטג** (בגרמנית: **World on Sunday**) הוא עיתון שבועי גרמני היוצא לאור בגרמניה כל יום ראשון.

## היסטוריה
וולט אם זונטג הוקם בשנת 1948 ויצא לאור על ידי אקסל שפרינגר. המשרד הראשי של העיתון נמצא בברלין, ויש לו מהדורות מקומיות בברלין, המבורג, מינכן ודיסלדורף.

זוהי מהדורת יום ראשון של היומון די ולט. הוא כולל חלקים בנושאי פוליטיקה, ספורט, כלכלה, פיננסים, תרבות, תיירות ונדל"ן.

בשנת 2009 הוכר וולט אם זונטג כאחד מ"העיתונים המעוצבים ביותר בעולם" על ידי החברה לעיצוב חדשות , יחד עם ארבעה עיתונים נוספים. בשנת 2012 זכה העיתון בתואר עיתון שנה באירופה  בקטגוריית העיתונים בפריסה ארצית. בשנת 2013 זכתה וולט אם זונטג באותו פרס, אך הפעם בקטגוריית העיתונים השבועיים.

במהלך הרבעון השני של 1992 הייתה לוולט אם זונטג תפוצה של 420,000 עותקים. תפוצתו הייתה 381,000 עותקים ב-1997, ו-532,000 ב-2014.

במהלך מלחמת חרבות ברזל הביע העיתון תמיכה בישראל וגינה את טבח שבעה באוקטובר.

## קישורים חיצוניים

* 
* אתר *[http://www.wams.de/ Welt am Sonntag]*
* *[https://www.welt.de/rss הזנת RSS]*

## הערות שוליים

קטגוריה:עיתונים בגרמנית
אורז חלוט

**אורז חלוט** (נקרא גם **אורז פלא**, **אורז קל לבישול** **אורז חיש**, **חיש אורז**) הוא אורז שעבר חליטה חלקית בקליפתו, ורק לאחר שלב החליטה במים חמים הוא מקולף.

## רקע
אורז חלוט הוא אורז לבן שעובר תהליך המשביח את ערכיו התזונתיים ומעביר את הויטמנים מקבוצת B מהקליפה לתוך הגרגר עצמו. שלושת השלבים הבסיסיים של הכנת האורז הזה הם השרייה, אידוי וייבוש. שלבים אלו מקלים על עיבוד האורז ביד, ובמקביל גם משדרגים את הפרופיל התזונתי שלו, משנים את המרקם שלו והופכים אותו לעמיד יותר בפני חדקוניות. אורז שעבר את התהליך הזה נפוץ במקומות רבים בעולם.

שלב החליטה שעובר האורז מסייע בזמינות של חומרי מזון, שונים ובמיוחד ויטמין B<sub>1</sub> מהסובין ועד האנדוספרם, ולכן אורז חלוט מבחינה תזונתית דומה יותר לאורז חום בעקבות הצבע של האורז החלוט הנובע ממרכיבי הסובין הללו, אורז חלוט נקרא לפעמים גם **סלה זעפרן**.

## תהליך וכימיה
המרכיבים העמילניים באורז החלוט הופכים לג'לטין לאחר הקירור. באמצעות התהליך הזה מולקולות עמילוז דולפות מתוך רשת גרגירי העמילן ומתפזרות לתוך הנוזל שמחוץ לגרגירים וכשהם סופגים את מלוא כמות הנוזל הם מגיעים לצמיגות מקסימלית. בסופו של דבר גרגירי האורז החלוט צריכים להיות שקופים לחלוטין. הקירור של האורז לאחר החליטה מביא לרטרוגרדציה בעקבותיה מולקולות עמילוז מתחברות מחדש זו לזו ויוצרות מבנה מלוכד. זה מגביר את ההיווצרות של עמילן עמיד שיכול לשמש כפרוביוטיקה. עם זאת, תהליך החליטה גם הופך את הגרעינים לקשים יותר. אורז חלוט לרוב דורש זמן בישול קצר יותר מאורז רגיל והוא דביק פחות.ממוזער| אישה מכינה אורז חלוט בניגריה
### שיטות מסורתיות
בשיטות המסורתיות, נהוג היה להשרות גרגירי אורז נקיים במים קרים למשך כ-36–38 שעות כדי להעלות את תכולת הלחות בגרגירי האורז ל-30-35%, ולאחר מכן הוכנס האורז לציוד חליטה עם מים קרים טריים עד שהתחיל להתפצל. לאחר מכן נהגו לייבש את האורז על מחצלות ארוגות, לקרר אותו ולטחון.

### תהליך הוזנלאוב
ממוזער| מנת אורז חלוט, מוכן להגשהבעשור השני של המאה ה-20 המדען הגרמני-בריטי אריך גוסטב הוזנלאוב (1888–1964) והמדען והכימאי הבריטי פרנסיס הרון רוג'רס המציאו צורה של חליטה שהביאה לשימור של יותר מרכיבים תזונתיים באורז, שיטה שהפכה לאחר מכן לידועה בשם "תהליך הוזנלאוב". בתהליך זה הדגן המלא היה עובר ייבוש בוואקום, לאחר מכן אידוי, ולאחר מכן שלב נוסף של כל התהליכים האלו. תהליך זה גם הופך את האורז לעמיד יותר בפני חדקוניות ומפחית את זמן הבישול.

### שיטות מודרניות
בשיטות מודרניות יותר נהוג להשרות את האורז במים חמים ולאחר מכן לאדות אותו בתהליך שנמשך כשלוש שעות בניגוד לתהליכים מסורתיים יותר שכללו תהליכי רתיחה של שעות ארוכות (כעשרים שעות). השיטות המודרניות להפקת האורז החלוט גם מעניקות לאורז, שעובר פחות שבירה וריסוק במהלך הטחינה, צבע צהבהב יותר.

וריאציות אחרות להכנה כוללות אידוי בלחץ גבוה ודרכי ייבוש שונות (חום יבש, ואקום וכו').

## ערכים תזונתיים

בהשוואה לאורז חום, ישנם ערכי ויטמינים ומינרלים שונים באורז החלוט שהם מופחתים אך בהשוואה לאורז רגיל, אשר בתהליך הפקתו נגרם אובדן של כמעט 65% של ערכים תזונתיים, הערכים התזונתיים של האורז החלוט גבוהים יותר

[ממוזער|300x300 פיקסלים| שיטה משופרת לבישול אורז כדי למקסם את הסרת ה[ארסן באורז תוך שמירה על הערכים התזונתיים שבו]]
## ראו גם
* אורז בר
* אורז מלא

## קישורים חיצוניים
* 

## הערות שוליים

קטגוריה:מאכלי אורז
קטגוריה:אורז
ממשלת חמאס השלישית ברצועת עזה

**ממשלת חמאס השלישית ברצועת עזה** הוקמה 17 באוקטובר 2016. בראשה עמד אסמעיל הנייה עד שהחליפו יחיא סנוואר בפברואר 2017, בעת שנבחר כמנהיג של ארגון החמאס ברצועת עזה, עד להריגתו ב-16 באוקטובר 2024.

## רקע
ארגון החמאס השתלט על רצועת עזה ביוני 2007. ב-17 באוקטובר 2016 הוועדה המנהלית העליונה על מינוי 16 שרים ומנכ"לים במוסדות ממשלתיים ברצועת עזה. הממשל ברצועת עזה מורכב משרים, מושלים כלליים וגורמים בכירים אחרים הקשורים ישירות לממשל הפלסטיני ברמאללה. במסגרת הרפורמה הממשלתית הוחלט על הרחבת משרד התכנון. ב-2017 הודיע ארגון החמאס על פירוק הוועדה המנהלית העליונה, במטרה לקדם את הפיוס הפנים-פלסטיני, עם ממשלת הרשות הפלסטינית ברמאללה.

## הקמה
ממשלת האחדות הפלסטינית הוקמה ב-2 ביוני 2014, בעקבות הסכם פיוס בין פת"ח לחמאס. עם זאת הממשלה הגיעה תוך זמן קצר למבוי סתום בנוגע ליישום המדיניות. ביולי 2015 יושב ראש הרשות הפלסטינית מחמוד עבאס שינה את הרכב הממשלה באופן חד צדדי.

ב-13 באוקטובר 2016 ארגון החמאס קרא להחזיר את השלטון המלא ברצועת עזה לארגון החמאס תחת הנהגתו של אסמאעיל הנייה. ב-17 באוקטובר תמכה המועצה המחוקקת הפלסטינית אשר בשליטת ארגון החמאס בבחירת נציגי ממשל חדשים ברצועת עזה, ללא הסכמת נשיא הרשות מחמוד עבאס, ובכך למעשה הוביל ליצירת ממשלה חדש המורכב מסגני שרים ומנהלים כלליים.

בסוף אוקטובר 2016 וב-30 בנובמבר 2016 מחמוד עבאס נפגש עם המנהיג הפוליטי של ארגון החמאס ח'אלד משעל בקטר. לפי הדיווחים בתקשורת מחמוד עבאס הציע לארגון החמאס להקים ממשלת אחדות זמנית במטרה לגשר על הסוגיות בין ארגון החמאס לפת"ח.

## שרי הממשל

## ראו גם
* ממשל חמאס ברצועת עזה
* ממשלת הרשות הפלסטינית

## הערות שוליים

קטגוריה:פוליטיקה פלסטינית
קטגוריה:ממשל חמאס ברצועת עזה
קטגוריה:שנות ה-2010 ברצועת עזה
ריטה לי

**רִיטה לי ג'ונס** (בפורטוגזית: **Rita Lee Jones**; נולדה ב-31 בדצמבר 1947 בסאו פאולו, מדינת סאו פאולו, ברזיל, ונפטרה ב-8 במאי 2023, סן פאולו, מדינת סאו פאולו, ברזיל) הייתה זמרת-יוצרת ברזילאית.

ריטה לי נולדה בווילה מריאנה, פרבר של העיר סאו פאולו, לאב ממוצא ברזילאי-אמריקני, רופא שיניים במקצועו, ולאמא ממוצא איטלקי פסנתרנית. היא למדה פסנתר קלאסי, אך בשלב כלשהו ביקשה מהוריה מערכת תופים.

בשנת 1966 הייתה ממייסדי להקת הטרופיקליה, המוטנטים (אוס מוטנצ'יס Os Mutantes). החל משנת 1967 הלהקה התפרסמה מאוד ברחבי ברזיל, ואף ברחבי העולם, והיא הוציאה חמישה אלבומים, האחרון שבהם בשנת 1972. הלהקה התפרסמה במיוחד בשל שיתוף הפעולה עם זי'לברטו ז'יל, ופסטיבל ההקלטות של מוזיקת MPB שהתקיים בשנת 1967.

בשנת 1969, לאחר מעצרם של זי'לברטו ז'יל וקייטנו ולוזו בידי הדיטטורה הצבאית בברזיל, יצאו המוטנטים למסע הופעות באירופה, ואחריו חזרו להופעות גם בברזיל.

בשנת 1970 הוציאה ריטה לי אלבום סולו ראשון בשם Build Up, שנכשל מסחרית כישלון חרוץ. בשנת 1971 הוציאה אלבום שני, בליווי המוטנטים, אלבום בשם "היום זה יום המנוחה הראשון בחייך" (בפורטוגזית: *Hoje É o Primeiro Dia do Resto da Sua Vida*). בהמשך הסתכסכה ריטה לי עם חברי הלהקה וגורשה ממנה. היא חוותה תקופה של דיכאון שבה החליטה לוותר על קריירה מוזיקלית, אך למעשה, בזמן שהסתגרה בביתה, היא כתבה חומרים חדשים.

בשנים 1972 עד 1975 היא יצרה עם להקה בשם "תותי פרוטי". בשנת 1975 הם הקליטו יחד את האלבום "פרי אסור" (בפורטוגזית: Fruto Proibido), שהפך לרב מכר, והכתיר את ריטה כ"מלכת הרוקנרול" בברזיל.

לקראת סוף שנות השבעים החלה ריטה לי ברומן ובשיתוף פעולה מוזיקלי עם מי שיהפוך להיות בעלה ואבי שלושת ילדיה, הגיטריסט רוברטו דה קארוואליו (Roberto de Carvalho). בשנת 1976 היא נעצרה בגין אחזקת מריחואנה ונענשה בשנת "מאסר-בית", אך הורשתה תחת מגבלות לצאת ואף להופיע גם בתקופה זו. בשנת 1978 היא הוציאה את האלבום האחרון עם להקת תותי פרוטי, אלבום בשם "בבילוניה" (בבל, או בפורטוגזית: *Babilônia*), הכולל את הלהיט הנושא שם זה.

בתחילת שנות השמונים עוד הוציאה ריטה לי כמה להיטים, אך לאחר מכן הקריירה שלה דעכה. היא הייתה ידועה כפעילה למען בעלי חיים וטבעונית.

בשנת 2023 נפטרה בביתה מסרטן ריאות שבו לקתה לפחות שנה קודם לכן.

## קישורים חיצוניים
* 

* ביוגרפיה

קטגוריה:נפטרות ב-2023
קטגוריה:ילידות 1947
קטגוריה:ברזילאים שנולדו ב-1947
קטגוריה:זמרות ברזילאיות
טימפניה (רפואה)

**טימפּניה** או **טימפניות** (באנגלית: **Tympany**), המכונה גם **מטאוריזם** (במיוחד בבני אדם), היא מצב רפואי שבו עודף גז מצטבר במערכת העיכול וגורם להתנפחות הבטן. המונח הוא מיוונית τύμπανο (שפירושו "תוף"). אין לבלבל את זה עם דלקת האוזן התיכונה (נקרא גם טימפניטיס).

## הגורמים למטאוריזם (כללית טימפניה)
הגורם העיקרי למטאוריזם הוא אירופגיה, שהיא צריכת אוויר גדולה במהלך ארוחה בשל העובדה שאנשים מדברים בזמן שהם אוכלים או אוכלים מהר מאוד בגלל לחץ או חרדה.

סיבות נוספות הן:
* צריכה מוגברת של משקאות קלים.
* צריכה מוגברת של פחמימות.
* שימוש באנטיביוטיקה, מכיוון שהם משנים את פלורת המעיים וכתוצאה מכך את תהליך התסיסה על ידי חיידקי המעי.
* דלקת במעי.

## סיבות נוספות אפשריות
* חסימת מעיים
* אבנים בכליות
* הפרעה תפקודית
* אכילת יתר
* גידול יתר של חיידקים
* דלקת של המעי
* טראומה קהה בכליות
* דַלֶקֶת הַצֶפֶק
* וֶסֶת

## ראו גם
* נפיחות
* תת תזונה (מחלת מחסור חריפה בילדות המתפתחת עקב צריכת חלבון ואנרגיה לא מספקת (כלומר הרעבה איכותית וכמותית כרונית).

## קישורים חיצוניים

## הערות שוליים

קטגוריה:תסמינים וסימנים הקשורים למערכת העיכול ולבטן
אנחל ברני

**אנחל ברני** (בספרדית: **Ángel Berni**; 9 בינואר 1931 – 24 בנובמבר 2017), היה כדורגלן פרגוואי, ששיחק בעמדת החלוץ.

## קריירה
ברני החל את הקריירה בשנת 1949 במועדון קלוב אולימפיה מהעיר אסונסיון. לפני כן שיחק בין השנים 1945–1949 בקבוצת הנוער שלה. אחרי שנתיים בה, עבר ברני לבוקה דה קאלי הקולומביאנית עימה זכה במהדורה הראשונה של הגביע הקולומביאני בעונת 1950/1951. שנה אחר כך עבר לסן לורנסו הארגנטינאית, שם שיתף פעולה עם חלוצים גדולים כמו חוסה סנפיליפו ורנה פונטוני. ברני סיים כמלך שערי הליגה בשנת 1954 עם 19 שערים, ובעונתו האחרונה בה זכה באליפות בשנת 1959. הוא עבר לאחר מכן ליריבתה חימנסיה לה פלאטה, שם לא הצליח להתייצב, ועזב את דרום אמריקה אחרי פחות משנה. ברני עבר לריאל בטיס מספרד שבה סיים את הקריירה בשנת 1964.

;נבחרת פרגוואי
במדי נבחרת פרגוואי היווה חלק מהסגל במשחקי מונדיאל 1950, אם כי לא לקח חלק כלל. ברני זכה עימה בקופה אמריקה 1953, תוארה הראשון בהיסטוריה של הנבחרת, תוך כדי שהוא כובש במהלך הטורניר 4 שערים.

## תארים
;בוקה דה קאלי
*הגביע הקולומביאני: 1950/1951
;סן לורנסו
*אליפות ארגנטינה: 1959
;נבחרת פרגוואי
*קופה אמריקה: 1953
;אישיים
*מלך השערים בליגה הארגנטינאית: 1954

## קישורים חיצוניים

קטגוריה:כדורגלנים פרגוואים
קטגוריה:חלוצי כדורגל פרגוואים
קטגוריה:כדורגלני קלוב אולימפיה
קטגוריה:כדורגלני סן לורנסו
קטגוריה:כדורגלני חימנסיה לה פלאטה
קטגוריה:כדורגלני ריאל בטיס
קטגוריה:כדורגלני נבחרת פרגוואי
קטגוריה:פרגוואים שנולדו ב-1931
קטגוריה:נפטרים ב-2017
יואניס מליסאנידיס

**יואניס מליסאנידיס** (ביוונית: **Ιωάννης Μελισσανίδης**; נולד ב-27 במרץ 1977) הוא מתעמל יווני לשעבר, אלוף אולימפי (אטלנטה 1996), סגן אלוף עולם (בריזביין 1994) וסגן אלוף אירופה (1998) בתרגיל קרקע ובכך היה למתעמל הייווני הראשון שזכה במדליה באליפות עולם. נוסף לכך, הוא אלוף אירופה (1998) בתרגיל קפיצות.

מליסאנידיס הוא הספורטאי האולימפי היווני הראשון שיצא מהארון כהומו.

## ביוגרפיה
מליסאנידיס נולד במינכן, גרמניה למשפחה יוונית בשל עבודת הוריו. בגיל שנתיים חזרה משפחתו לסלוניקי. למרות התנגדות מצד הוריו, הוא החל להתאמן בהתעמלות ובריקוד בלט קלאסי בגיל 9.

### 1991
באליפות אירופה לנוער שנערכה בשנת 1991 הוא זכה במדליית ארד בתרגיל קרקע.

### 1993
#### אלוף אירופה לנוער
באליפות אירופה לנוער שנערכה בשנת 1993 הוא זכה בשתי מדליות, זהב וארד. מדליית זהב בתרגיל קרקע ומדליית ארד בתרגיל קפיצות.

### 1994
באליפות אירופה לנוער שנערכה בשנת 1994 הוא הגן על תוארו וזכה במדליית זהב בתרגיל קרקע.
#### סגן אלוף עולם
באליפות העולם שנערכה בבריזביין, אוסטרליה באותה שנה זכה במדליית כסף בתרגיל קרקע ביחד עם ניל תומאס מהממלכה המאוחדת (9.687 נק'), אחרי ויטלי שרבו מבלארוס (9.725 נק') ובכך היה למתעמל הייווני הראשון שזכה במדליה באליפות עולם.

### 1996
#### אלוף אולימפי
באולימפיאדת אטלנטה זכה במדליית זהב בתרגיל קרקע בתוצאה של 9.850 נק', לפני לי שיאושואנג מהרפובליקה העממית של סין (9.837 נק') ואלכסיי נמוב מרוסיה (9.800 נק'). נוסף לכך, הוא סיים במקום 52 בתחרות קרב רב אישי בתוצאה של 109.975 נק' ובכך היה למתעמל הייווני הראשון שזכה במדליה אולימפית בהתעמלות מאז אולימפיאדת אתונה (1906).

### 1998
#### אלוף אירופה
באליפות אירופה שנערכה בסנקט פטרבורג, רוסיה בשנת 1998 זכה בדתי מדליות, זהב וכסף. מדליית זהב בקפיצות ומדליית כסף בתרגיל קרקע.

### 2000
מליסאנידיס השתתף באולימפיאדת סידני סיים במקום שביעי בתרגיל קפיצות בתוצאה של 9.262 נק' ובתרגיל מתח אבל סבל מפציעה.

### 2004
בטקס הפתיחה של אולימפיאדת אתונה היה אחד מנושאי הלפיד האולימפי.

## חיים אישיים
מליסאנידיס יצא מהארון כהומו בשנת 1996. הוא תומך בגרינפיס. בשנת 2003, תמך בפומבי בקמפיין של קרן מלינה מרקורי להחזרת פסלי הפרתנון מהמוזיאון הבריטי ליוון. החל בשנת 2008, החל ללמוד ב בלוס אנג'לס.

## הנצחה
אולם התעמלות בסלוניקי נקרא על שמו.

## תארים והישגים
* ב-1996 זכה בתואר ספורטאי השנה ביוון.

## ראו גם

* להט"בים במשחקים האולימפיים

## קישורים חיצוניים

## הערות שוליים

קטגוריה:מתעמלים אולימפיים
קטגוריה:אלופים אולימפיים מיוון
קטגוריה:אלופים אולימפיים: קרקע (גברים)
קטגוריה:מתעמלים באולימפיאדת אטלנטה (1996)
קטגוריה:מתעמלים באולימפיאדת סידני (2000)
קטגוריה:מתעמלים להט"בים
קטגוריה:להט"בים יוונים
קטגוריה:יוונים שנולדו ב-1977
Social Psychological and Personality Science

**Social Psychological and Personality Science** או בעברית 'מדע חברתי פסיכולוגי ואישיותי' (בקיצור **''SPPS**)* הוא [[כתב עת מדעי]] ה[[הוצאה לאור|יוצא לאור]] בהוצאת [[SAGE Publications|SAGE]] שמונה פעמים בשנה*'.''' כתב העת נוסד בשנת 2010, והוא עוסק במחקרים בתחומי הפסיכולוגיה החברתית והפסיכולוגיה של האישיות. כתב העת הוא בבעלות משותפת של ארבעה ארגונים אקדמיים: האגודה למחקר באישיות (ARP), החברה לפסיכולוגיה חברתית ניסויית (SESP), החברה לאישיות ופסיכולוגיה חברתית (SPSP) והאגודה האירופאית לפסיכולוגיה חברתית (EASP).

SPPS מתמקד בפרסום מאמרים מחקריים קצרים (עד 5000 מילה) כמו גם מחקרים אשר מנסים לשחזר תוצאות מחקרים קודמים. נכון לשנת 2023 ל-SPPS מקדם השפעה של 5.7.

## מבנה הנהלה
הנהלת כתב העת בנויה מעורך ראשי, שני עורכים שותפים (Co-Editors) ומעורך ניהולי (Managing editor) אשר להם כפופים 8 עורכים חברים (Associate Editors) ועורכי מטה רבים. בנוסף, בהנהלת כתב העת חברים ארבעה נציגים של הארגונים האקדמיים אשר כתב העת בבעלותם המשותפת.

נכון לשנת 2023 העורך הראשי של כתב העת הוא פרופ' קריסטיאן אונקלבאך (Christian Unkelbach) מאוניברסיטת קלן שבגרמניה. לצידו בהנהלת כתב העת מכהנים פרופ' טל אייל מאוניברסיטת בן-גוריון בנגב, ופרופ' ארנדה ג'איאוויקרמי (Eranda Jayawickreme) מאוניברסיטת וויק פורסט (Wake Forest University) שבארצות הברית כעורכים שותפים.

## ראו גם
* Biological Psychology (כתב עת)
* האגודה האמריקנית לפסיכולוגיה

## קישורים חיצוניים
* 

קטגוריה:כתבי עת לפסיכולוגיה
אג'מר (מדינה)

**מדינת אג'מר** (באנגלית: Ajmer State; במהראטית ובהינדי: अजमेर राज्य) היא מדינה הודית לשעבר, שהתקיימה מ-1950 עד 1956. המדינה הוקמה ב-1950 על שטח המחוז אג'מר-מרווארה . המדינה היוותה מובלעת בתוך מדינת ראג'סטאן, ובעקבות ארגונן מחדש של מדינות הודו ב-1956 מוזגה עמה.

## היסטוריה
[שמאל|ממוזער|מפה של [ראג'פוטנה משנת 1909, המציגה את אג'מר-מרווארה כטריטוריה נפרדת]]
מדינת אג'מר הוקמה משטחה של אג'מר-מרווארה, פרובינציה בשליטה בריטית בהודו הבריטית. השטח של אג'מר-מרווארה נרכש על ידי הבריטים ממדינת גהוליאר  ב-1818. עם עצמאות הודו ב-1947, הפכה אג'מר-מרווארה למחוז של הודו.

עם כינון חוקת הודו ב-26 בינואר 1950 הפך המחוז למדינה חלק ג', סיוג שהתייחס לחלקי הנספח לחוקת הודו שהגדיר את מעמד המדינות השונות ואשר המדינות שנכללו בו היו בשליטתה הישירה של ממשלת הודו.

ב-1956, כאשר אורגנו מחדש גבולות המדינה של הודו, צורפה אג'מר לראג'סטאן.

## הערות שוליים

קטגוריה:הודו: מדינות וטריטוריות איחוד לשעבר
קטגוריה:מדינות וטריטוריות שהתפרקו ב-1956
קטגוריה:מדינות וטריטוריות שהוקמו ב-1950
קטגוריה:ראג'סטאן
קטגוריה:מובלעות לשעבר
קרב סעד

**קרב סעד** התרחש ב-7 באוקטובר 2023, במסגרת טבח שבעה באוקטובר. כ-70 מחבלים המשתייכים לארגון הטרור חמאס ניסו לחדור לקיבוץ סעד המרוחק כ-3 ק"מ מגבול הרצועה. באזור שער הקיבוץ התנהלו קרבות ירי בין כוחות משטרה וצבא שהיו בשער של הקיבוץ למחבלים. קרב היריות בלם את הטבח שתכננו המחבלים לבצע בקיבוץ, בעוד כיתת הכוננות מבצעת הגנה בתוך הקיבוץ.

## רקע

## הקרב

בסביבות השעה 11:00 בבוקר הגיעו כ-70 מחבלים המשתייכים לזרוע הצבאית של ארגון הטרור חמאס לשער הקיבוץ שהיה סגור. במקום התפתח קרב יריות בין חיילים ושוטרים שעברו באזור, לבין מחבלי חמאס שניסו לפרוץ לקיבוץ, בעוד כיתת הכוננות מבצעת הגנה הדוקה בתוך היישוב.

במהלך קרב היריות חלף באזור צוות טנק 3 של פלוגה ח' של גדוד 77 בפיקוד סג"ם א' אשר חיסל חלק מהמחבלים. רוב המחבלים נהרגו, וחלקם ברחו.

קרב היריות מנע טבח שתוכנן להתרחש בקיבוץ, בדומה לטבח שאירע בקיבוץ הסמוך – כפר עזה. על המחבלים שנהרגו נמצאו מפות של הקיבוץ, ומסמכים המראים את תכנון הטבח בקיבוץ. בין התוכניות שפורטו במסמכים: השתלטות על בית הספר, סניף בני עקיבא והחזקת בני ערובה בחדר האוכל.
על גופות מחבלי חמאס שנשלחו לקיבוץ סעד נמצאו מסמכי הוראות המסווגים בערבית כ"סודי ביותר" וחשפו את היקף התכנון של מבצע הרצח: "לחסל כמה שיותר אנשים, ולחטוף שבויים בחזרה לרצועת עזה", כך נכתב במסמך. על פי המסמכים והמפות שנתפסו על המחבלים עולות הוראות ברורות לנסות לחטוף ילדים מבית הספר, אף על פי שהיה יום שבת.

שלושה ימים לאחר הקרב נהרגו מחוץ לקיבוץ שני מחבלים נוספים.

## קישורים חיצוניים
* 
* 

## הערות שוליים

סעד
קטגוריה:סעד (קיבוץ)
קטגוריה:חמאס: פיגועים בטבח שבעה באוקטובר
סעד
תגיד שכן

"**תגיד שכן**" הוא סינגל שהוקלט על ידי הזמרת הישראלית אילנה אביטל. את השיר הוציאה באוקטובר 1991 לאור חברת התקליטים הד ארצי, והוא לא נכלל בשום אלבום אולפן או אוסף שהוציאה הזמרת.

## כתיבה
"תגיד שכן" נכתב על ידי דודו ברק והולחן על ידי אביטל. את הפקתו המוזיקלית ביצעו חברי להקת אתניX, זאב נחמה ותמיר קליסקי. ל"תגיד שכן" הופק וידאו קליפ רשמי המציג את אביטל לצד רקדנים גברים סביבה. הוא פורסם לראשונה ב, והועלה ליוטיוב ב-7 ביוני 2009.

## הצלחה
ב-6 באוגוסט 1991 הוצג כמועמד לכניסה למצעד הפזמונים השבועי של רשת ג'. ב-13 באוגוסט דורג במקום העשירי, והיה ל"כניסה הגבוהה" של אותו של אותו שבוע. ב-20 באוגוסט עלה לשיאו במקום השביעי, ושהה שם שבועיים רצופים. לבסוף, ב-10 בנובמבר יצא מטבלת הדירוג לאחר ארבעה-עשר שבועות צעידה רצופה.

## מיקומי שיא

## הערות שוליים

קטגוריה:שירי אילנה אביטל
קטגוריה:שירים בעברית
קטגוריה:שירים שנכתבו על ידי דודו ברק
קטגוריה:שירים שהולחנו על ידי אילנה אביטל
קטגוריה:סינגלים בהוצאת הד ארצי
הפארק הלאומי הר הגעש ארנל

**הפארק הלאומי הר הגעש ארנל** הוא פארק לאומי בקוסטה ריקה בחלק המרכזי של המדינה. הפארק מהווה חלק מאזור שימור הארנל. הוא כולל את הר הגעש ארנל, שהוא הפעיל ביותר במדינה. היו כאלה שהאמינו שהוא רדום עד להתפרצות גדולה שלו ב-1968 שנמשכה עד שנת 2010. הפארק נמצא בסמוך לאגם ארנל, שהוא האתר הגדול ביותר בקוסטה ריקה לייצור אנרגיה הידרואלקטרית, כולל סכר אגם ארנל.

בפארק נמצא גם הר געש נוסף, בשם צ'אטו, שבלוע שלו נמצאת לגונה. הוא נקרא גם Cerro Chato (מילולית הר צ'אטו) מכיוון שהוא לא פעיל כבר במשך כ-3,500 שנים. בפארק ובסביבתו ישנם לודג'ים, בתי הארחה ומלונות שונים, חלקם ליד מעיינות חמים, ואחרים מתמקדים בטיולי סאפרי וצפייה בחיות הבר החיות באזור. בתוך הפארק הלאומי נמצאים מוזיאון ההרים הוולקנים ותחנת ריינג'רים שומרי טבע.

הפארק שוכן בתוך אזור השימור של ארנל, המגן על שמונה מתוך 12 אזורי שמורות טבע של קוסטה ריקה באזור שבין רכסי ההרים Guanacaste ו-Tilaran, כולל אגם ארנל. הגישה לפארק היא דרך מחוז לה פורטונה (La Fortuna), אך הוא נגיש גם דרך טילראן (Tilarán) והחוף הצפוני של אגם ארנל.[ממוזער|הר הגעש [ארנל מכוסה בעננים]]
## חי וצומח
### עולם החי
מיני החי העיקריים הם פקת השפלה, הטפיר, הקופים מסוג קפוצ'ין לבן ראש, קופים מסוג שאגן וקופים מסוג קופים אדומים; סוגי חוטמנים, סוגי עצלנאים וסוגי יגוארים. עופות מסוג יונקי דבש, או קוליבריים, ציפור קצאל (Quetzal), תוכים, תוכונים, וסוגי עורבנים.

### צומח
בין הצמחים העיקריים ניתן למצוא עצי גויאבה דל מונטה, ער אציל, עצי קוקובולו, שסק, עצי בלזה, עצים מסדרת ססרופיה ומינים שונים של דקלים, סוגי הליקוניה, סחלבים, שרכים וברומליים כולל מינים אנדמים שונים.

## ראו גם
* ארנל
* קוסטה ריקה

## קישורים חיצוניים

* מידע רשמי של הגוף המנהל המערכת הלאומית של אזורי שימור 
* 1968 התפרצות ארנל
* הפארק הלאומי הר הגעש ארנל בפארקים הלאומיים של קוסטה ריקה
* היסטוריה של הר הגעש ארנל

## הערות שוליים

קטגוריה:קוסטה ריקה: הרי געש
קטגוריה:אמריקה המרכזית: הרים
קטגוריה:קוסטה ריקה: גאוגרפיה
קטגוריה:קוסטה ריקה: פארקים לאומיים
ממשלת אשתייה

**ממשלת מוחמד אשתייה** היא הממשלה הפלסטינית ה-18, שכיהנה מאפריל 2019 עד פברואר 2024.

## היסטוריה
במהלך ישיבת ממשלת הרשות ב־29 בינואר 2019 הודיע ראש ממשלת הרשות הפלסטינית ראמי חמדאללה על הגשת כתב התפטרות של ממשלתו, שהוקמה ביוני 2014 כממשלת אחדות, ליושב ראש הרשות הפלסטינית אבו מאזן. ממשלתו המשיכה לכהן  כממשלת מעבר. בעקבות כך הטיל אבו מאזן ב־10 במרץ 2019 על מוחמד אשתייה להקים ממשלה חדשה.

הממשלה הושבעה על ידי אבו מאזן ב-13 באפריל 2019 בשעות הערב. ב-14 באפריל 2019 הודיע דובר הממשלה אבראהים אל־מלחם כי הממשלה הושבעה בשנית בפני אבו מאזן משום שבטקס ההשבעה הרשמי נשמט משפט הנוגע למורשת הלאומית של העם הפלסטיני. עם הקמת הממשלה לא מונו שרים במשרד הפנים ומשרד הווקף וענייני הדת, ואשתייה שימש כשר עד למינוי שר קבוע.

חמאס, הג'יהאד האסלאמי בפלסטין, החזית העממית לשחרור פלסטין והחזית הדמוקרטית לשחרור פלסטין גינו את הקמת הממשלה, שלדבריהם מעמיקה את הפילוג בקרב העם הפלסטיני ונותנת מענה רק לאינטרסים של פת"ח.

באוגוסט 2021 אישר הוועד המרכזי של פת"ח חילופין בממשלה. בעקבות כך הושבע ב־1 בינואר 2022 ראש הביטחון המסכל זיאד הב אל-ריח לשר הפנים וחאתם אל־בכרי לשר ההקדשים.

הממשלה התמוודה עם מגפת הקורונה בשטחי הרשות הפלסטינית. במאי 2020 הודיעה הממשלה על הפסקת התיאום הביטחוני עם ישראל על רקע הכוונות הישראליות לסיפוח בקעת הירדן לישראל. התיאום חודש בנובמבר 2020.

בתחילת מרץ 2024 התפטר אשתייה בעקבות לחץ בינלאומי, בעיקר מצד ארצות הברית, שדרש מאבו מאזן לבצע רפורמות מרחיקות לכת ברשות, כדי שתשקם את הפופולריות שלה בקרב הציבור הפלסטיני ושתקים שלטון ברצועת עזה לאחר תום מלחמת חרבות ברזל. הממשלה המשיכה לכהן כממשלת מעבר עד השבעת ממשלת מוסטפא ב־31 במרץ 2024.

## חברי הממשלה

## מאפיינים
מתוך 20 השרים שכיהנו בממשלה עם השבעתה, מרבית השרים הם מוסלמים (16), גברים (17), בעלי השכלה אקדמית רחבה (11 בעלי תואר ד"ר), תושבי יהודה ושומרון ובעיקר תושבי ערים (רק שלושה שרים מוצאם מרצועת עזה), ורובם היו בגילאי 50-40. שני שרים היו עצורים בישראל בשל פעילותם במהלך האינתיפאדה הראשונה.

## הערות שוליים

קטגוריה:ממשלות הרשות הפלסטינית
קטגוריה:2019 באסיה
קטגוריה:2020 באסיה
קטגוריה:2021 באסיה
קטגוריה:2022 באסיה
קטגוריה:2023 באסיה
קטגוריה:2024 באסיה
פרסי המוזיקה הדנית

**פרסי המוזיקה הדני** (באנגלית: **Danish Music Awards**) הוא טקס פרסים דני. הוא מוסדר בידי הפדרציה הבין-לאומית לתעשייה הפונוגרפית (IFPI) מאז 1989, ונקרא במקור *IFPI-prisen* ("פרס IFPI") עד 1991, אז שינתה את שמה ל-*Dansk Grammy* ("גראמי דני"). הוא שונה לשמו הנוכחי, פרס המוזיקה הדנית בשנת 2001, לאחר שוועדת טקס פרסי גראמי בארצות הברית הגדירה את השם "Grammy" כסימן המסחרי שלה. בשנת 2011, IFPI חברה יחד עם *[[TV 2 (דנמרק)|TV2]]* ו-*KODA* כדי להגיש את טקס הענקת הפרסים.

## קישורים חיצוניים

* 

## הערות שוליים

קטגוריה:מוזיקה דנית
קטגוריה:פרסי מוזיקה אירופאיים
אם תעזבי אותי

"**אם תעזבי אותי**" הוא סינגל שהקליט הזמר הישראלי קובי אוז. את השיר הוציאה לאור באפריל 2004 חברת התקליטים הליקון כסינגל השני מאלבום האולפן השני שלו, דמעות וים, והוא נכלל באלבום כרצועה השלישית.

## על השיר
את "אם תעזבי אותי" כתב והלחין אוז לבדו. לא הופק לו וידאו קליפ רשמי, אולם ב־15 בנובמבר 2012 הועלה אודיו שלו לערוץ היוטיוב של MUSIC 972. נכון לאוקטובר 2023 עמד מונה הצפיות של הסרטון על 3,500.

ב־2 במאי הוצג כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום ה־17. ב־30 במאי עלה לשיאו במקום העשירי, שם שהה שבוע אחד. לבסוף, ב־4 ביולי יצא מטבלת הדירוג לאחר שמונה שבועות צעידה רצופה.

## מיקומי שיא

## הערות שוליים

קטגוריה:שירי קובי אוז
קטגוריה:שירים בעברית
קטגוריה:שירים שנכתבו על ידי קובי אוז
קטגוריה:שירים שהולחנו על ידי קובי אוז
קטגוריה:שירים שהופקו על ידי קובי אוז
קטגוריה:סינגלים בהוצאת הליקון
פרסי מוזיקת הדאנס הבין-לאומיים

**פרסי מוזיקת הדאנס הבין-לאומיים** (באנגלית: **International Dance Music Awards**) או **IDMAs** היו טקס פרסים שנתי שנערך במיאמי ביץ', פלורידה, ארצות הברית כחלק מרכזי בכנס מוזיקת החורף . טקס הפרסים נערך מדי שנה מ-1985 עד 2020, למעט 2017, אז הכנס היה בתהליך רכישה על ידי מיאמי מיוזיק ויק (מארגני פסטיבל אולטרה מיוזיק).

בשנת 2020 זכה הדי ג'יי השוודי אביצ'י בקטגוריה הראשית, "אלבום השנה" עם *[[Tim (אלבום)|Tim]]*.

## קישורים חיצוניים

* 

## הערות שוליים

קטגוריה:מוזיקה אמריקאית
קטגוריה:פרסי מוזיקה אמריקאיים
פורין (פרס מוזיקה)

**פורין** (בקרואטית: **Porin**) הוא טקס פרסי מוזיקה בקרואטיה שנוסד בידי האגודה הקרואטית לפונוגרפיה, איגוד המוזיקאים הקרואטים, הרדיו הקרואטי והחברה הקרואטית למלחינים. בנוסף לפרסים הרגילים שמוענקים במסגרת הטקס, מוענק גם פרס מפעל חיים. הפסנתר הקרואטי איוו פוגורליץ' זכה בו בשנת 1997.

בשנת 2021 זכו בפרס מפעל חיים זדנקה קובאצ'ק, קרונוסלב סלבינאק וסילביו פורטיץ'.

## קישורים חיצוניים

* 

## הערות שוליים

קטגוריה:פרסי מוזיקה אירופאיים
פרס המוזיקה של פרדריק

**פרס המוזיקה של פרדריק** (בפולנית: ****) הוא פרס שנתי המוענק במסגרת תעשיית המוזיקה הפולנית. שמו מתייחס לגרסה המקורית של האיות הפולני לשמו הפרטי של המלחין הפולני פרדריק שופן. ניתן להשוות את מעמדו בציבור הפולני לפרס גראמי האמריקאי ופרס המוזיקה הבריטית.

הפרס, שהונפק באופן רשמי בשנת 1994 והוצג לראשונה בשנת 1995, הוענק בהתחלה על ידי איגוד תעשיית ההקלטות הפולני (ZPAV). מאז 1999, המועמדים והזוכים נבחרו על ידי גוף בשם האקדמיה הפונוגרפית (*Akademia Fonograficzna*) המורכבת מכמעט 1000 אמנים, עיתונאים ואנשי מקצוע בתעשיית המוזיקה.

ההצבעה היא אנונימית ומתקיימת בשני סבבים: בסיבוב הראשון כל חברי האקדמיה יכולים להציע חמישה אמנים בכל קטגוריה, בסיבוב השני חברים יכולים להצביע למועמד אחד בכל קטגוריה מבין המועמדים המצליחים ביותר שהוצעו בסיבוב הראשון. לבסוף, מחולקים הפרסים לכל הזוכים שנבחרו.

## קטגוריות
הקטגוריות שבהן מוענקים פרסי פרדריק הורחבו ושונו בהתמדה מאז שהטקס נוסד בשנת 1994.

ישנם שלושה חלקים עיקריים – מוזיקה פופולרית, מוזיקה קלאסית וג'אז. נכון לשנת 2010 מחולקים פרסים בקטגוריות הבאות:

## סטטיסטיקה
קטגוריה זו נחשבת לגולת הכותרת בטקס, כיוון שהיא משקפת את קבלת הקהל הפולני לאמנים בין-לאומיים. הפרס הוענק לאחרונה בשנת 2012 והזוכים היו:
* 1994: פינק פלויד – *[[The Division Bell]]*
* 1995: קווין – *[[Made in Heaven]]*
* 1996: ג'ורג' מייקל – *Older*
* 1997: הרולינג סטונז – *[[Bridges to Babylon]]*
* 1998: מדונה – *[[Ray of Light]]*
* 1999: סנטנה – *[[Supernatural]]*
* 2000: U2 – *[[All That You Can't Leave Behind]]*
* 2001: לאונרד כהן – *Ten New Songs*
* 2002: רד הוט צ'ילי פפרז – *[[By the Way (אלבום)|By the Way]]*
* 2003: דיידו – *[[Life for Rent]]*
* 2004: פרינס – *Musicology*
* 2005: קולדפליי – *[[X&Y]]*
* 2006: רד הוט צ'ילי פפרז – *[[Stadium Arcadium]]*
* 2008: פו פייטרס – *Echoes, Silence, Patience & Grace*
* 2009: אריקה באדו – 
* 2010: אליס אין צ'יינס – *[[Black Gives Way To Blue|Black Gives Way to Blue]]*
* 2011: קינגס אוף ליאון – *[[Come Around Sundown]]*
* 2012: אדל – *[[21 (אלבום)|21]]*

## קישורים חיצוניים

* 

## הערות שוליים

קטגוריה:מוזיקה פולנית
קטגוריה:פרסי מוזיקה אירופאיים
חמש לפנות בוקר

"**חמש לפנות בוקר**" הוא סינגל שהוקלט על ידי הזמר הישראלי רוני ידידיה בהשתתפות קובי אוז. הוא יצא לאור במאי 2012 דרך חברת התקליטים NMC כחלק מהאלבום פרויקט אלתרמן חלק א': העולם מצויר כגלויה.

## על השיר
האלבום פרויקט אלתרמן חלק א': העולם מצויר כגלויה נוצר על מנת להנציח את השירים שכתב נתן אלתרמן. את הפקתו המוזיקלית ביצעו ידידה ואוז. ב-10 במאי 2012 הוצג כמועמד לכניסה למצעד הפזמונים השבועי של רשת ג' ב"פינה לשיפוטכם". ב-17 במאי דורג במקום השני – מיקום השיא שלו. לבסוף, ב-9 באוגוסט יצא מטבלת הדירוג לאחר אחד-עשר שבועות צעידה.

## מיקומי שיא

## הערות שוליים

קטגוריה:שירי קובי אוז
קטגוריה:שירים בעברית
קטגוריה:שירים שנכתבו על ידי נתן אלתרמן
קטגוריה:שירים שהופקו על ידי קובי אוז
קטגוריה:שירים על בוקר
קטגוריה:סינגלים בהוצאת NMC יונייטד אנטרטיינמנט
רוקבורן

**רוקבורן** (בשוודית: **Rockbjörnen**, דוב הסלע) הוא פרס מוזיקה בשוודיה, המחולק למספר קטגוריות, המוענק מדי שנה על ידי העיתון *[[Aftonbladet]]*. הפרס הוענק לראשונה ב-1979, ובמרכזו קטגוריות פופ ורוק. בשנת 2010, רוקבורן שופץ והתמקד יותר בהופעות חיות. יוזמה זו זכתה לשבחים על ידי אמנים ותעשיית המוזיקה.

בנוסף לכך, תקופת בחירת הזוכים של רוקבורן הוארכה מחודש לשלושה חודשים (כל הקיץ).

## קטגוריות
להלן הקטגוריות במסגרתן מוענק הפרס:

## קישורים חיצוניים

* 

## הערות שוליים

קטגוריה:פרסי מוזיקה אירופאיים
פרסי המוזיקה ההונגרית

**פרסי המוזיקה ההונגרית** (באנגלית: **Hungarian Music Awards**) מוענקים לאמנים בתחום המוזיקה ההונגרית מאז 1992. קטגוריות הפרס מקבילות לפרסי גראמי בארצות הברית ולפרסי המוזיקה הבריטית. הפרסים היו ידועים בתור **פרסי ג'ירף הזהב** עד לשנת 2003.

הפרס מוענק על ידי איגוד תעשיית ההקלטות ההונגרי (Mahasz). השם הרשמי הנוכחי הוא "פונוגרם – פרסי המוזיקה ההונגרית".

## קטגוריות
חלק מהקטגוריות שמוצגות כאן הוסרו או התווספו במרוצת השנים.

## קישורים חיצוניים
* 

## הערות שוליים

קטגוריה:מוזיקה הונגרית
קטגוריה:פרסי מוזיקה אירופאיים